

ที่ มท ๐820.4/ว

ถึง สำนักงานส่งเสริมการปกครองท้องถิ่นจังหวัด

ด้วยองค์การบริหารจัดการก๊าซเรือนกระจก (องค์การมหาชน) ดำเนินโครงการส่งเสริมการจัดทำคาร์บอนฟุตพริ้นท์ขององค์กรปกครองส่วนท้องถิ่น ประจำปีงบประมาณ พ.ศ. 2567 โดยมีวัตถุประสงค์
เพื่อส่งเสริมให้องค์กรปกครองส่วนท้องถิ่นมีความรู้ความเข้าใจในการจัดทำคาร์บอนฟุตพริ้นท์ขององค์กร พร้อมทั้งพัฒนาบุคลากรให้มีความสามารถในการปฏิบัติงานด้านก๊าซเรือนกระจกและสามารถนำข้อมูลดังกล่าวไปกำหนดเป้าหมายและนโยบายการลดก๊าซเรือนกระจกขององค์กรได้อย่างเหมาะสม

กรมส่งเสริมการปกครองท้องถิ่นพิจารณาแล้วเห็นว่า เพื่อส่งเสริมการจัดทำคาร์บอนฟุตพริ้นท์ขององค์กรปกครองส่วนท้องถิ่น จึงขอประชาสัมพันธ์เชิญชวนองค์กรปกครองส่วนท้องถิ่น (เฉพาะระดับเทศบาล) เข้าร่วมโครงการฯ ดังกล่าว โดยกรอกรายละเอียดในใบสมัคร และสแกน QR Code หรือลิงค์ https:/bit.ly/46Mn2R4 ภายในวันพฤหัสบดีที่ 30 พฤศจิกายน 2566 ทั้งนี้ อบก. จะพิจารณาคัดเลือก
องค์กรปกครองส่วนท้องถิ่นเข้าร่วมโครงการฯ ตามหลักเกณฑ์ที่กำหนด

 กรมส่งเสริมการปกครองท้องถิ่น

 พฤศจิกายน ๒๕๖6



กองสิ่งแวดล้อมท้องถิ่น

กลุ่มงานการเปลี่ยนแปลงสภาพภูมิอากาศ

โทร. ๐2 241 9000 ต่อ 2112

ผู้ประสานงาน นางสาวบุษน้ำเพชร เหล่าเจริญ โทร 08 5892 1882

ผอ.กง.ปอ. ....................................

หน.กง.ปอ.....................................

จนท. ...........................................